
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


U   I M E   R E P U B L I K E   H R V A T S K E

R J E Š E NJ E

TRGOVAČKI SUD U SPLITU , po sucu tog suda Katarini Mikulić , kao stečajnom sucu, na prijedlog sudskog savjetnika Larija Glavaša, u pravnoj stvari podnositelja zahtjeva FINANCIJSKA AGENCIJA, RC Split, Podružnica Split, OIB: 85821130368, Mažuranićevo šetalište 24 b, za provedbu skraćenog stečajnog postupka nad dužnikom ABIA d.o.o., OIB: 72801616243, Split, Preradovićevo šetalište 9, dana  25. studenoga  2016. godine,


r i j e š i o   j e

Odbacuje se zahtjev za provedbu skraćenog stečajnog postupka nad dužnikom ABIA d.o.o. za trgovinu, turizam i usluge, putnička agencija, Split, Preradovićevo šetalište 9, OIB: 72801616243.

Obrazloženje 


Financijska agencija, RC Split, Podružnica Split,  je ovom sudu dana 30. listopada 2015. godine podnijela zahtjev za provedbu skraćenog stečajnog postupka nad dužnikom ABIA d.o.o. za trgovinu, turizam i usluge, putnička agencija ,Split, Preradovićevo šetalište 9.,OIB: 72801616243 , a koji zahtjev je podnesen na temelju odredbe čl. 444. stavak 1. Stečajnog zakona (Narodne novine broj: 471/15 dalje SZ).

Kako je kod ovog suda  u međuvremenu  na temelju prijedloga FINE, Regionalni centar Split,  pravomoćnim rješenjem pod brojem St-472/13, od 5. rujna 2016. godine otvoren stečajni postupak nad dužnikom ABIA d.o.o. za trgovinu, turizam i usluge, putnička agencija , Split, Preradovićevo šetalište 9, OIB: 72801616243, da ne bi došlo do ponovnog otvaranja stečajnog postupka nad dužnikom ABIA d.o.o. Split, a time i do negativne procesne pretpostavke-litispedencije iz čl. 213. u vezi sa čl. 12. Zakona o parničnom postupku ( NN 53/91, 91/92, 112/99, 88/01, 117/03, 88/05, 92/07, 84/08, 123/08, 57/11 i 25/13- dalje ZPP), ovaj sud je na temelju odredbe čl. 6. u vezi s odredbom čl. 39. SZ-a, prijedlog vjerovnika za provedbu skraćenog stečajnog postupka nad dužnikom ABIA d.o.o. za trgovinu, turizam i usluge, putnička agencija ,Split, Preradovićevo šetalište 9.,OIB: 72801616243, odbacio kao nedopušten.

Ovakvo pravno stajalište  prihvaćeno je i na Općoj sjednici Visokog trgovačkog suda RH od 19. listopada 2008. godine. Slijedom naprijed navedenog, odlučeno je kao u izreci ovog rješenja. 



    U Splitu, 25. studenoga 2016. godine



S U D A C 

Katarina Mikulić



POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana od dostave rješenja. 


DNA:
-  predlagatelju – FINA, RC Split
-  e-Oglasna ploča
-  u spis

